कुल्लू। सड़कों की खस्ता हालत के विरोध में सड़क संघर्ष समिति ने लगघाटी के रूजग से लेकर कुल्लू तक जोरदार रैली निकालकर धरना दिया। इसके बाद सड़क संघर्ष समिति ने कुल्लू में लोनिवि के एक्सइएन कार्यालय का घेराव किया। इस दौरान समिति ने जगह-जगह प्रदर्शन भी किए। प्रदर्शन में समिति के अध्यक्ष सत्य प्रकाश ठाकुर, उपाध्यक्ष शशिपाल, महासचिव किशन ठाकुर, पूर्व जिप अध्यक्ष सेस राम, पूर्व समिति उपाध्यक्ष साली राम, जिप सदस्य प्रेम लता ठाकुर और दिनेश सेन सहित दर्जनों ग्रामीणों ने भाग लिया।